钦定古今图书集成/理学汇编/学行典/第211卷 > 洪祚
## 钦定古今图书集成/理学汇编/学行典/第211卷 > 洪祚

按《寿昌县志》：“洪祚，字天祐，号静庵，景德之子。严毅庄
重，幼颖悟，能诗词，治书经，补邑庠生。每考居首，终厄
不第，乃以贡入南雍，即疏运河便宜数事，未任而卒，
乡人惜之。公孝于奉先，严于教子，处宗族则尽仁，待
朋友则尽义，而于兄弟之好尢笃。凡赀财田宅，甘于
硗弊。或有说之者，则曰：‘设父母无所遗，亦将与之较
耶’？”所著有《家庙义庄》、“制”、《禹贡节要》、“诗文”若干卷。